# Ofensiva a la ciutat d'Al-Hasakah

L'ofensiva a la ciutat Al-Hasakah de maig i juny de 2015 va ser una ofensiva durant la Guerra civil siriana per Estat Islàmic (EI) a la ciutat d'Al-Hasakah que es trobava sota control de les Forces Armades de Síria i les Unitats de Protecció Popular (YPG) i les Unitats Femenines de Protecció (YPJ).

## Antecedents

Al maig de 2015, les forces kurdes YPG, recolzades pel Consell Militar Siríac (milícia assíria) i algunes brigades de l'Exèrcit Lliure de Síria, van llançar una ofensiva a gran escala a l'oest de la Governació d'Al-Hasakah, amb l'objectiu de capturar més de 4.000 quilòmetres quadrats de terreny i més de 230 poblacions en mans d'Estat Islàmic.

## L'ofensiva

El 30 de maig, Estat Islàmic va llançar una ofensiva a la part controlada pel govern sirià d'Al-Hasakah, i va aconseguir avançar cap als afores després de dos atemptats suïcides dirigits a posicions de l'Exèrcit de Síria, matant i ferint uns 50 soldats. L'ofensiva va començar de la ciutat d'Al-Shaddadah, que en aquells moments es trobava sota control jihadista, al sud d'Al-Hasakah, i va ser el tercer assalt de l'organització a la ciutat el 2015.
El 31 de maig, la Força Aèria Àrab Síria va bombardejar un mercat a Al-Shaddadah, matant a 43 militants d'EI, membres de les seves famílies i 22 civils. El mateix dia, dos suïcides islamistes van atacar posicions militars prop d'Al-Hasakah, matant nou soldats.
L'1 de juny, EI va llançar el seu segon atac contra Al-Hasakah amb morters i coets cap al centre de la ciutat, seguit d'un assalt terrestre a les poblacions d'Al-Rad Dawoudiyah, Shaqra i van aconseguir arribar a la presó central d'Al-Ahdath, que hores després va ser capturada de nou per les forces governamentals.
Durant el matí del 2 de juny, EI va prendre el control del perímetre sud d'Al-Dawoudiyah. Mentrestant, segons els informes, les forces del govern sirià van expulsar combatents de Rad Shaqra. L'endemà, les Forces de Protecció Gozarto, milícia assíria pro-govern, va arribar de Qamixli per reforçar les tropes de l'exèrcit.
El 5 de juny, les YPG i el CMS es van unir a les tropes del govern sirià al Mont Kawkab, en un intent d'impedir qualssevol atac jihadista a la ciutat. L'endemà, EI utilitzava artilleria contra l'Exèrcit sirià prop del Mont Kawkab.
El 6 de juny, forces de govern sirià van llançar un contraatac i van recuperar el punt de control de Panorama i la planta elèctrica d'Al-Hasakah. Aquella nit, les YPG van començar a lluitar contra EI, a la part del nord de la ciutat.
L'endemà, després de durs enfrontaments entre l'Exèrcit sirià i l'EI, van aconseguir fer recular els jihadistes i deixar el front a 2 quilòmetres de la ciutat.
El 8 de juny, l'Exèrcit sirià va continuar el seu contraatac i després de capturar el poble d'Aliyah, es va poder crear una zona segura al voltant de la ciutat de més de 12 quilòmetre. El mateix dia, l'Exèrcit sirià va declarar per acabada de manera triunfant la defensa de la ciutat via el mitjà Al-Masdar News.

## Conseqüències

El 23 de juny, les forces jihadistes d'Estat Islàmic van començar una nova ofensiva contra les bases en possessió del govern sirià a la ciutat. Després que un grup de les Forces de Defensa Nacional del govern canviessin de bàndol i s'aliessin amb les forces d'Estat Islàmic, van capturar alguns barris al sud-oest de la ciutat. Aquest atac va ser un dels molts realitzats pels jihadistes durant l'època en què se celebra el Ramadà l'any 2015.

## Referències

* ↑ «Operation Inherent Resolve Strike Updates». United States Department of Defense, 02-06-2015 [Consulta: 5 juny 2015].
* 1 2 3 4 5 6 7 8 «Syrian Armed Force are Triumphant at Al-Hasakah City». Al-Masdar News.
* 1 2 3 «Despite airstrikes, Islamists report gains in Syria’s Hasakah». Ara News.
* ↑ Wyke, Tom «4,000 Christian families have fled their homes after fears ISIS may overrun the Syrian city of Hasakah». MailOnline, 02-07-2015.
* ↑ «At least 50 members of the regime forces and allied militiamen killed and wounded in an attack launched by IS on the city of al- Hasakah». Syrian Observatory For Human Rights, 30-05-2015. [Consulta: 7 juny 2015].
* ↑ «Syrian army regains ground against Islamic State in Hasaka city». Reuters, 07-06-2015.
* ↑ «A massacre by regime warplanes lead to the death of 65 people in al-Shadadi». Syrian Observatory For Human Rights, 31-05-2015. [Consulta: 7 juny 2015].
* ↑ «UN envoy decries Syria regime raids as dozens killed». Business Insider, 31-05-2015. [Consulta: 7 juny 2015].
* ↑ «10 members of the regime forces and allied militiamen killed in detonation of a booby- trapped tanker in al- Hasakah». Syrian Observatory For Human Rights, 01-06-2015. [Consulta: 7 juny 2015].
* ↑ Leith Fadel. «ISIS storms the provincial capital of Al-Hasakah once again». Al-Masdar News, 01-06-2015. Arxivat de l'original el 8 de juliol 2015. [Consulta: 7 juny 2015].
* ↑ Leith Fadel. «Assyrians fight back in Al-Hasakah: ISIS repelled outside the city». Al-Masdar News, 03-06-2015. Arxivat de l'original el 18 de juliol 2015. [Consulta: 7 juny 2015].
* ↑ «Isis in Syria: Islamic State closes in on Kurdish city of Hasakah; 5 lakh locals at threat». International Business Times, 06-06-2015. [Consulta: 7 juny 2015].
* ↑ Leith Fadel. «Syrian Armed Forces holding tough in Al-Hasakah: ISIS fails to enter the provincial capital». Al-Masdar News, 06-06-2015. Arxivat de l'original el 8 de juliol 2015. [Consulta: 7 juny 2015].
* 1 2 3 «Syria army pushes ISIS back from Hasaka». Al Arabiya, 07-06-2015. [Consulta: 7 juny 2015].
* ↑ «Clashes continue in al-Hasakah city and its countryside amid disadvantages for IS». Syrian Observatory For Human Rights, 07-06-2015. [Consulta: 7 juny 2015].
* ↑ Fadel, Leith «Syrian Army extends their buffer-zone to 12km around Al-Hasakah City; Aliyah village captured». , 09-06-2015. Arxivat 14 de juliol 2015 a Wayback Machine. «Còpia arxivada». Arxivat de l'original el 2015-07-14. [Consulta: 8 novembre 2016].
* ↑ «ISIS counterattacks in Northern Syria». Institute for the Study of War Syria Updates, 26-06-2015. [Consulta: 20 juliol 2015].
* ↑ Shaheen, Kareem «Islamic State attacks Kobani and pro-regime troops in Syria's north». , 25-06-2015 [Consulta: 20 juliol 2015].